**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **COMUNA VAMA BUZĂULUI,** cu sediul în jud. Brașov, comuna Vama Buzăului, sat Vama Buzăului, nr. 425, înregistrată la APM Brașov cu nr. 5543 din 22.04.2024, în baza:

* **Legii nr. 292/2018** privind evaluarea impactului anumitor proiecte publice șiprivate asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri și completǎri prin Legea nr. 49/2011, cu modificările și completările ulterioare,

și ca urmare a completărilor depuse la dosar cu nr. 11275/28.08.2024, nr. 12423/19.09.2024, nr......., nr......, nr........, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 28.10.2024, că proiectul "**Continuare lucrări începute în baza AC nr. 25/05.09.2019 cu modificare de temă, cu păstrarea avizelor și acordurilor obținute prin CU nr. 23/06.09.2017, mai puțin pentru amplasamentul stației de epurare”**, propus a fi amplasat în județul Brașov, intravilan comuna Vama Buzăului, sat Acriș nr. 7, conform Certificatului de Urbanism nr. 35 din 16.04.2024, eliberat de Primăria Comunei Vama Buzăului, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2,**  la pct. 11, lit. c) "Stații pentru epurarea apelor uzate, altele decât cele prevăzute în anexa nr. 1"*,* coroborat cu pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizării criteriilor de selecție pentru stabilirea necesitații efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și concepția întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul comunei Vama Buzăului, sat Acriș, teren în suprafață de 5347 mp, proprietate Comuna Vama Buzăului, conform CF nr. 100024 Vama Buzăului, nr. cad. 100024. Terenul pe care se va amplasa stația de epurare are categoria de folosință curți construcții.

*Scopul investiției și elemente de corelare-coordonare:* Titularul proiectului dorește să realizeze statia de epurare a comunei Vama Buzăului, de tip mecano-biologică, ce va descărca apele uzate menajere, epurate, în pârâul Acriș, prin intermediul unei guri de vărsare. Necesitatea realizării stației de epurare a apărut ca urmare a modificărilor aduse pe parcursul execuției proiectului ”ÎNFIINȚARE REȚEA DE CANALIZARE, RACORDURI, RIGOLE, ACCESE RIVERANI ȘI TROTUARE, ÎN SATELE DĂLGHIU, VAMA BUZĂULUI ȘI ACRIȘ, COMUNA VAMA BUZĂULUI, JUDEȚUL BRAȘOV” proiect finanțat prin Programul Operațional P.N.D.L. II, conform contractului de finanțare nr. 2168 din 30.10.2017. Aceste modificări privesc soluția de tratare a apelor uzate menajere colectate de sistemul de canalizare ape uzate menajere a comunei Vama Buzăului, ca urmare a faptului că operatorul Gospodărie Comunală SA Sfântu-Gheorghe se află în incapacitatea de preluare a debitului de ape uzate menajere din rețeaua de canalizare a comunei Vama Buzăului în rețeaua din satul Brădet, în vederea epurării acestora în stația orășenească Întorsura Buzăului.

*Situația existentă:*Comuna Vama Buzăului dispune de sistem centralizat de alimentare cu apa în toate cele trei localități, Dălghiu, Vama Buzăului și Acriș. Rețeaua centralizată de canalizare se află în execuție în baza Autorizației de construire nr. 25/05.09.2019, emisă de Primăria Comunei Vama Buzăului, pentru care a fost obținută Decizia Etapei de Încadrare nr. 651/I din 09.11.2017, emisdă de APM Brașov.

*Situaţia propusă*: prin proiect se propune realizarea stației proprii de epurare a apelor uzate menajere provenite din comuna Vama Buzăului, cu satele aparținătoare, Dălghiu, Vama Buzăului și Acriș.

Lucrări propuse:

## **1) Stație de epurare ape uzate menajere**

Stația de epurare va fi modulară, compusă din 2 linii identice de epurare, cu capacitatea de 200 mc/zi fiecare, prevăzute cu treaptă mecanică, treaptă biologică, o treaptă finală de dezinfecție cu UV la ieșirea apei din treapta biologică și linia de deshidratare a nămolului.

Fiecare linie de epurare va fi compusă din următoarele echipamente:

-Treapta de epurare primară (mecanică):

* filtru mecanic- grătar cu șnec: grătar cu sită cilindrică și șnec elicoidal care reține materiile mai mari de 2,0 mm. Acest echipament constă dintr-un grătar cu sită care are perforații de 2,0 mm diametru, șnec cu rol de transportator al materiilor grosiere si unitate de compactare a acestora. Dispozitivul de măsurare si monitorizare al nivelului apei din grătar activează automat șnecul elicoidal pentru a transporta materiile grosiere până in zona de compactare înainte de a fi descărcate în container. Grătarul este prevăzut cu un racord intrare cu o flanșă DN150, iar racordul de ieșire este prevăzut cu o flanșă DN100, are o putere instalata de 0,55 kW si poate prelua un debit maxim de Q = 70 m3/h. Camera tehnică pentru grătarul automat va fi realizată din containere prefabricate cu panouri sandwich, cu dimensiunile L= 4,50 m, l= 2,50 m și H= 3,0 m, având acoperișul realizat de asemenea din panouri sandwich.
* Bazin de omogenizare-egalizare debite, din PAFSIN, subteran, având dimensiunile h= 11,88 m și Ø= 2,86 m. Bazinul de omogenizare-egalizare este bicompartimentat, primul compartiment are rol de separator grăsimi, al doilea compartiment are rolul de egalizare si omogenizare debite si concentratii, fiind prevăzut cu mixer submersibil cu puterea instalată de 0,60 kW și pompă submersibilă cu capacitatea de 20 mc/h, înălțimea coloanei de pompare fiind de 10 mCA. Pompa submersibilă are rolul de a pompa apa uzată în treapta biologică de epurare, prin intermediul unei conducte de refulare HDPE SDR17, PN10.

- Treapta biologică:

* Modul biologic de tip reactor cu tehnologie SAM (suport mobil artificial cu diametru de 15 mm), cu capacitatea de 200 mc/zi, subteran, având dimensiunile h= 11,98 m și Ø= 3,00 m. Modulul biologic este prevăzut cu 3 compartimente, după cum urmează:
* Compartiment 1: zona anoxică cu tehnologie SAM și mixare cu mixer lent pentru denitrificare;
* Compartiment 2: zona cu aerare intensivă cu tehnologie SAM pentru nitrificare;
* Compartiment 3: zona cu aerare intensivă cu tehnologie SAM pentru nitrificare avansată.
* Sistem de aerare cu bule grosiere distribuit prin conducte din otel inox instalat pe radierul fiecărui compartiment de aerare intensivă;
* Suflantă (2a+1r) cu capacitatea de 215 mc/h, care asigură aerul necesar epurării biologice.

-Treapta de dezinfecție finală:

* + - Instalație de dezinfecție cu lumină UV;

-Linia nămolului:

* + - Instalație de tip hidrociclon;
    - Instalație de deshidratare a nămolului în 4 filtre cu saci, cu capacitatea de 6 mc nămol/24 ore;
    - Pompă nămol 0,90 kW, capacitate 4 mc/h, care asigură pomparea nămolului în hidrociclon.

- Panou de automatizare și control;

- Debitmetru.

**2) Gura de vărsare ape uzate epurate în emisar**

De la staţia de epurare, apa uzată epurată va fi transportată printr-o conductă PVC, cu diametrul Dn 250 mm, L= 12,00 m, la gura de vărsare, care va asigura evacuarea apei epurate în receptorul natural, pârâul Acriș.

Gura de vărsare este reprezentată printr-un pinten din beton cu dimensiunile de 0,4 x 2,0m și adâncimea de 1,00 m. Pe acest pinten se va sprijini un taluz din beton armat cu dimensiunile de 2,25 x 2,00 m în care se va prevedea conducta de evacuare. Pintenul se va sprijini pe un strat suport de balast de 10 cm compactat.

**3) Racord rețea de canalizare – stație de epurare**

Apele uzate menajere colectate din comuna Vama Buzăului și transportate prin intermediul colectorului de canalizare al comunei Vama Buzăului, ce își are traseul în lungul drumului comunal DC 49A, va descărca apele uzate menajere în stația de epurare prin intermediul unei rețele de canalizare amplasată în lungul uliței „La Iagărești” și apoi în lungul drumului de acces în incinta stației de epurare având capătul terminus în stația de pompare SPAU 16, obiect existent în cadrul proiectului inițial. Din stația de pompare SPAU 16 existentă, sunt proiectate două conducte de refulare după cum urmează:

* o conductă de refulare din țevi PEID, Dn 180 mm, în lungime de 244,00 m cu descărcare în colectorul de canalizare a localității Brădet (această soluție va funcționa până la punerea în funcțiune a stației de epurare sau în caz de avarii la aceasta);
* o conductă de refulare din țevi PEID, Dn 180 mm, în lungime de 6,00 m cu descărcare în stațiea de epurare proiectată;

**4) Container administrativ**

Urmărirea exploatării în condiții normale de funcționare a stației de epurare se va face de către personalul angajat al beneficiarului sau prin intermediul unui contract de prestări servicii cu operatori regionali specializați. În acest scop, în incinta amplasamentului, s-a prevăzut un container administrativ, poziționat în incinta împrejmuită a stației de epurare. Această construcție constă într-un container din structură metalică, termoizolat, prevăzut la interior cu birou și grup sanitar.

Containerul are dimensiunile de 6,00 x 2,45 x 2,55 m și se va amplasa pe o platformă din beton armat cu dimensiunile de 7,00 x 3,50 x 0,40 m (50 cm trotuar de gardă).

Acesta va fi prevăzut cu un tablou electric pentru iluminat interior și exterior precum și cu instalații de alimentare cu apă și canalizare ape uzate menajere aferente grupului sanitar, după cum urmează:

* alimentarea cu apă se va face prin intermediul unui branșament la rețeaua publică stradală existentă pe ulița „La Iagărești”;
* canalizarea apelor uzate menajere se va face prin intermediul unui racord de canalizare ce va descărca apele în căminul de vizitare existent pe rețeaua de canalizare, amonte de stația de pompare SPAU 16.

**5) Branșament de energie electrică în incintă**

În vederea alimentării cu energie electrică a obiectelor din incinta stației de epurare proiectată s-a prevăzut realizarea unui racord electric la L.E.A. existentă în zonă. Acest racord electric se va realiza printr-o linie electrică subterană (L.E.S.) pozată în lungul drumului de acces în incintă, până la tabloul general al stației de epurare, amplasat în containerul administrativ.

Alimentarea cu energie electrică a containerului administrativ, a stației de pompare SPAU 16, cât și iluminatul exterior din incintă se va realiza prin intermediul rețelelor electrice pozate subteran, dimensionate corespunzător conform normativelor în vigoare. Racordul electric principal va avea lungimea de cca. 150,00 m, se va poza în lungul drumului de acces în incintă și se va proteja pe toate laturile cu un strat suport de 10 cm de nisip precum și cu o bandă avertizoare pentru cabluri electrice.

**6) Branșament de apă în incintă**

În cadrul incintei stației de epurare proiectată s-a prevăzut realizarea unui branșament de apă la rețeaua publică stradală existentă în lungul uliței „La Iagărești”. Apa prelevată din rețea va fi utilizată la igienizarea/spălarea diverselor componente ale stației de epurare în funcție de necesități precum și la alimentarea cu apă a grupului sanitar aferent containerului administrativ.

Branșamentul de apă constă într-o conductă din țevi PEID, Dn 63 mm în lungime de 135,00 m, prevăzută în incinta împrejmuită a stației de epurare cu un cămin de branșament. Acest cămin de branșament se va realiza din zidărie de bolțari cu dimensiunile interioare de 1,50 x 1,50 x 1,75 m și va fi acoperit cu placă din beton armat, prevăzută cu capac de acces din tablă/fontă necarosabilă clasa B125.

La interior se vor prevedea instalațiile hidraulice de alimentare cu apă a obiectelor din incintă precum și un apometru clasa C, D=50mm.

De la căminul de branșament, obiectele din incintă vor fi alimentate cu apă prin intermediul conductelor din țevi PEID, dimensionate conform specificul acestora.

Conductele de alimentare cu apă se vor poza îngropat, la adâncimea minimă de -1,00 m față de CTS, pe un strat suport de nisip de 10 cm și vor fi protejate în lateral și deasupra cu un strat de nisip de 10 cm.

**7) Drum de acces în incintă**

Accesul în incinta proprietății se va face prin intermediul unui drum de acces nou proiectat, ce va face legătură între ulița „La Iagărești” și incinta împrejmuită a stației de epurare.

Drumul proiectat în incintă va avea lățimea de 4,00 m și va avea următoarea structură:

* 40,00 cm strat de fundație din balast;
* 20,00 cm strat de uzură din piatră spartă compactată;

Drumul de acces va avea lungimea de cca. 180,00 m și o suprafață a carosabilului de cca. 775,00 mp.Pentru o manevrare mai ușoară a autovehiculelor în incintă, la capătul drumul de acces s-a prevăzut o zonă de întoarcere de 10,00 x 9,00 m (90,0 mp).

**8) Împrejmuire incintă stație de epurare**

Protecția incintei stației de epurare se va face prin intermediul unei împrejmuiri perimetrale, realizată din plasă bordurată amplasată pe stâlpi din oțel, având o lungime de cca. 138,00 m. Pentru accesul în incintă s-a prevăzut realizarea unei porți de acces dublă, realizată din 2 rame metalice de 2,00 x 2,50 m, pe care se va monta plasa bordurată și feroneria aferentă. Lățimea totală a porții de acces va fi de 5,00 m.

Stâlpi din oțel se vor așeza în fundații izolate (tip pahar) realizate din beton simplu turnat pe loc și vor fi prevăzuți la partea superioară cu capace de protecție. Suprafața totală împrejmuită va fi de cca. 914,00 mp.

**Organizarea de șantier**:

Lucrările de organizare de șantier se vor amplasa pe terenul înscris în C.F. 100024 Vama Buzăului, nr. cad. 100024, situat în domeniul public administrat de U.A.T. Vama Buzăului, care se va pune la dispoziția constructorului pe perioada execuției lucrărilor.

Lucrările de organizare de șantier constau din amenajări minime, care să asigure spațiul necesar pentru depozitarea materialelor și a echipamentelor pe durata de realizare a obiectivului. Pe șantier se vor asigura condiții pentru necesitățile igienice, de servire a mesei și adăpost ale personalului de execuție.

Lucrările de organizare constau în:

* baracamente (construcții provizorii) și vagoane mobile pentru depozitarea materialelor mărunte și perisabile;
* platforme pietruite pe care se vor depozita temporar până la punerea în operă materialele cu gabarit mare (țevi pentru canalizare, cămine prefabricate din beton, capace cămine din beton prefabricat, cofraje, etc.);
* vagon mobil pentru personalul care asigură paza organizării de șantier;
* toalete ecologice amplasate în incintă;
* platformă dotată cu pubele pentru depozitarea deșeurilor rezultate din cadrul organizării de șantier (deșeuri de hârtie, deșeuri de material plastic, deșeuri menajere, etc.);
* împrejmuirea incintei organizării de șantier cu gard din plasă bordurată pe stâlpi din țeavă de oțel.

Accesul la incinta organizării de șantier se va face din drumul comunal DC 49A pe ulița „La Iagărești”. Pentru personalul care lucrează în cadrul organizării de șantier, alimentarea cu apă potabilă se face prin procurarea de pet-uri (de către constructor).

După terminarea lucrărilor de realizare a stației de epurare, terenul pe care a funcționat organizarea de șantier va fi adus la starea inițială, conform capitolelor de refacere a terenului la starea inițială descrise în cadrul prezentului memoriu.

Se vor lua masuri preventive cu scopul de a evita producerea accidentelor de lucru sau a incendiilor.

Materialele principale cu care se va amenaja incinta stației de epurare și a construcțiilor și rețelelor aferente acesteia (țevi PP, PVC, PEID, elemente prefabricate din beton, confecții metalice, etc.) nu produc poluare, acestea fiind depozitate controlat pe platforme special amenajate.

**Impactul de mediu în faza de organizare de şantier**

Prin lucrările de organizare de șantier impactul asupra mediului este nesemnificativ, având în vedere dotările din cadrul organizării de șantier. Astfel, eventualele deșeuri menajere (pungi, ambalaje din carton, pet-uri, etc.) vor fi colectate selectiv și transportate în afara zonei pe baza unui contract cu o firmă specializată.

Influenta negativa a lucrărilor de organizare de șantier asupra mediului este temporara (se produc zgomote, se pot ridica particule de praf, influente asupra mediului vizual), doar pe perioada execuției și dispare odată cu darea în exploatare a noii investiții.

În ceea ce privește utilizarea toaletelor ecologice, această sarcină cade în grija constructorului care v-a încheia un contract cu o firmă specializată pentru achiziționarea, cât și pentru înlocuirea acestora la perioade prestabilite de timp.

**Surse de poluanți și instalații pentru reținerea, evacuarea și dispersia poluanților în mediu în timpul organizării de șantier**

În cadrul organizării de șantier ce se va realiza pentru executarea stației de epurare proiectată, nu este necesară prevederea de instalații sau amenajări pentru reținerea sau dispersia eventualilor poluanți în mediu. Având în vedere specificul investiției, cât și faptul că majoritatea componentelor stației de epurare sunt prefabricate și necesită doar montaj, iar restul construcțiilor conexe acesteia nu prezintă surse de poluanți (o excepție poate fi considerată în faza de execuție și anume: realizarea drumului de acces în incintă, dar și acesta are o suprafață considerată nesemnificativă) se consideră că nu sunt necesare instalații pentru reținerea, evacuarea sau dispersia eventualilor poluanți în mediu.

**Lucrări de refacere a amplasamentului în zona afectată de execuţia investiţiei***:*.

La finalizarea investiției, incinta împrejmuită a stației de epurare va fi înierbată în zona verde a acesteia, iar în afara incintei împrejmuite, dar pe terenul aflat în domeniul public administrat de U.A.T. Vama Buzăului, se vor prevedea înierbări și plantări de arbori și arbuști (inclusiv în zona utilizată ca organizare de șantier).Nu se afectează cu lucrări alte zone limitrofe.

Stația de epurare are caracter permanent, nefiind prevăzute lucrări pentru refacerea amplasamentului în caz de încetare a activității sau desființarea acesteia.

***b) cumularea cu alte proiecte existente și/sau aprobate:***  pentru execuția rețelei centralizate de canalizare în comuna Vama Buzăului a fost obținută Decizia Etapei de Încadrare nr. 651/I din 09.11.2017 privind ”ÎNFIINȚARE REȚEA DE CANALIZARE, RACORDURI, RIGOLE, ACCESE RIVERANI ȘI TROTUARE, ÎN SATELE DĂLGHIU, VAMA BUZĂULUI ȘI ACRIȘ, COMUNA VAMA BUZĂULUI, JUDEȚUL BRAȘOV” și Autorizație de construire nr. 25/05.09.2019, emisă de Primăria Comunei Vama Buzăului, rețeaua de canalizare fiind realizată în proporție de 95 %.

***c) utilizarea resurselor naturale în special a solului, a terenurilor, a apei și a biodiversității:*** nu este cazul;

***d) cantitatea și tipurile de deșeuri generate/gestionate:***

Deșeurile rezultate din activitatea de șantier vor fi colectate corespunzător în pubele, iar acestea vor fi evacuate la cea mai apropiată groapă de gunoi autorizată.

**În perioada de execuție a investiției:** Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza unui contract cu una dintre societățile de salubrizare autorizate. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o unitate specializată, în baza unui contract. Se vor respecta prevederile normelor de salubritate în vigoare.

Vor fi generate următoarele tipuri de deșeuri:

* *deseuri nepericuloase*
* deșeuri de ambalaje:
* 15 01 01 ambalaje de hârtie și carton
* 15 01 02 ambalaje de materiale plastice
* 15 01 03 ambalaje de lemn
* 15 01 04 ambalaje metalice
* 15 01 07 ambalaje de sticla
* 15 01 09 ambalaje din materiale textile

Aceste deșeuri se vor colecta în europubele, de către constructor și se vor evacua cu mijloace proprii către centre de colectare autorizate sau se va semna un contract de prestări servicii salubritate cu firme autorizate din zonă;

* deșeuri construcții:
* 17 01 01 beton
* 17 02 01 lemn
* 17 02 02 sticla
* 17 02 03 materiale plastice
* 17 04 05 fier și oțel
* 17 04 07 amestecuri metalice
* 17 04 11 cabluri, altele decât cele specificate la 17 04 10

Aceste deșeuri se vor colecta în containere metalice, de către constructor și se vor evacua cu mijloace proprii către centre de colectare autorizate sau se va semna un contract de prestări servicii salubritate cu firme autorizate din zonă;

**În perioada de funcționare:**

Deseuri rezultate in timpul functionarii obiectivului:

* *deșeuri de ambalaje (cca. 5kg / lună):*
* 15 01 01 ambalaje de hârtie și carton
* 15 01 02 ambalaje de materiale plastice

Aceste deșeuri se vor colecta în europubele, amplasate în incintă (lângă containerul pentru personal) și se vor ridica de către firma de salubritate autorizată în zonă, pe baza unui contract de prestări servicii salubritate încheiat între părți;

* *Deșeuri nespecificate de la stațiile de epurare a apelor reziduale (cca. 50 kg / lună):*
* 19 08 01 deșeuri reținute pe site

Aceste deșeuri se vor colecta în pubela amplasată în containerul filtrului mecanic al stației de epurare, urmând a fi ridicat de către firma de salubritate autorizată în zonă, pe baza unui contract de prestări servicii salubritate încheiat între părți;

* 19 08 05 nămoluri de la epurarea apelor uzate orășenești (cca. 200 kg / lună);

Aceste deșeuri (nămol solid) se vor colecta în containerul special, urmând a fi ridicat de către firma de salubritate autorizată, pe baza unui contract de prestări servicii salubritate încheiat între părți.

***e)Poluarea si alte efecte negative:***

**-** **protecţia calităţii apelor:** în perioada de execuție a lucrărilor nu există risc de poluare a apelor.Organizarea de șantier nu va fi amplasată în apropierea cursurilor de apă.

* *sursele de poluanţi pentru ape, locul de evacuare sau emisarul;*

Lucrările se vor executa cu utilaje din dotarea constructorului, verificate din punct de vedere tehnic.

* *staţiile şi instalaţiile de epurare sau de preepurare a apelor uzate prevăzute;*

Proiectul prevede realizarea unei statii de epurare mecano-biologică, cu treaptă dezinfecție, pentru epurarea apelor uzate menajere, provenite din Comuna Vama Buzăului, înainte de descărcarea acestora în emisar, pârâul Acriș.

In abordarea proiectului, o atentie aparte a fost acordata etapei de constructie, fiind alese acele solutii care sa asigure o amprenta de mediu cat mai scazuta. In acest sens s-a acordat o atentie particulara factorului de mediu apa, alegandu-se in acest sens, acolo unde s-a considerat oportun, solutii care sa conduca la o minimizare a impactului.

Perioada de funcționare:

Apele uzate menajere se vor epura într-o stație mecano-biologică, prevăzută cu treapta de dezinfecție, dimensionată pentru un debit de 400 mc/zi. Limitele maxim admise ale indicatorilor de calitate ape uzate menajere, epurate, la descărcarea în emisar, pârâul Holbav, se vor încadra în prevederile HG 188/2002, modificat și completat cu HG 352/2005- NTPA 001, astfel:

|  |  |  |  |
| --- | --- | --- | --- |
| **Nr. crt.** | **Indicatori de calitate** | **U.M.** | **Valori maxim admisibile** |
| 1. | pH | unitãţi pH | 6,5 – 8,5 |
| 2. | Materii totale în suspensie | mg/l | 35,00 |
| 3. | Reziduu filtrabil uscat la 1050 C | mg/l | 500,00 |
| 4. | CBO5 | mg/l | 25,00 |
| 5. | CCOCr | mg/l | 125,00 |
| 6. | Amoniu | mg/l | 2,00 |
| 7. | Sulfuri şi hidrogen sulfurat | mg/l | 0,50 |
| 8. | Substanţe extractibile cu solvenţi organici | mg/l | 10,00 |
| 9. | Detergenţi sintetici anionici | mg/l | 0,50 |

**- protecţia calitatii aerului**:

Perioada de execuție a lucrărilor de execuție

În timpul realizării investiției singurele emisii în atmosferă sunt cele produse de motoarele autovehiculelor și utilajelor din dotarea firmei constructoare. Impactul gazelor de ardere, provenite de la motoarele acestora, asupra aerului atmosferic, este practic nesemnificativ.

În perioada de execuție se vor respecta următoarele condiții pentru protecția calității aerului:

- limitarea preventivă a emisiilor din autovehicule se va face prin condițiile tehnice impuse la omologarea acestora și pe toată durata de utilizare a acestora, prin inspecțiile tehnice periodice obligatorii.

- utilizarea echipamentelor și utilajelor din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;

- funcționarea utilajelor va fi limitată la strictul necesar, neexistând perioade de funcționare în gol, de asemenea de oprire a funcționării motoarelor mijloacelor de transport pe perioada staționării acestora;

- impunerea de restricții de viteză pentru autocamioanele de transport;

- gestionarea pământului din excavații astfel încât să nu constituie o sursă de poluare pentru aer: stropire, acoperire, utilizare graduală în amplasament pe măsura avansării lucrărilor de construcții;

- transportul materialelor și deșeurilor produse în timpul executării lucrărilor de construcții se va face cu mijloace de transport adecvate, acoperite cu prelată, pentru evitarea imprăștierii acestora;

- manipularea adecvata a materialelor de construcții sau a celor excavate, în vederea prevenirii și reducerii poluării atmosferei cu pulberi;

- stropirea zilnică a suprafețelor de teren și curățirea corespunzătoare a mijloacelor de transport la ieșirea din șantier;

Perioada de funcționare

Stația de epurare ape uzate menajere va fi operată în condiții corespunzătoare, conform regulamentului de exploatare și întreținere.

Substanțele poluante pentru atmosferă se vor încadra în valorile limită pentru imisii stabilite de Legea nr. 104/2011 și STAS 12574/1987 și în valorile limită pentru emisii stabilite de Ord. nr. 462/1993 al MAPM, actualizat 2016.

- **protecţia împotriva zgomotului şi vibraţiilor:**

*- sursele de zgomot şi de vibraţii:* în timpul realizării lucrărilor proiectate, principalele surse de zgomot și vibrații sunt produse de vehiculele specifice activităților de terasamente. Aceste surse de zgomot și vibrații se consideră a fi reversibile (odată cu terminarea lucrărilor) și de scurtă durată (având în vedere termenul scurt de execuție a lucrărilor).

* *amenajările şi dotările pentru protecția împotriva zgomotului şi vibrațiilor:*

Pentru a reduce la minim neplăcerile cauzate, se are în vedere:

* menţinerea caracteristicilor tuturor utilajelor la parametrii cât mai apropiaţi de cei recomandaţi de constructor;
* reducerea la minimum a timpilor de funcţionare a utilajelor;
* desfăşurarea activităţilor numai în perioada de zi;
* evitarea rutelor de transport prin localităţi şi utilizarea unor rute ocolitoare;
* menţinerea în stare bună a drumurilor de acces;
* reducerea vitezei de circulaţie şi a capacităţii de transport pe drumurile publice.
* limitarea nivelului de zgomot la valorile legal stabilite prin SR 10009-2017, prin alegerea utilajelor adecvate și întreținerea adecvată a acestora;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor
* limitarea programului de lucru, mai ales acolo unde acesta implică utilizarea de mașini grele și alte echipamente producătoare de zgomot, la orele din timpul zilei (06:00 – 22:00);
* se vor respecta, de asemenea, prevederile Ord. MS nr. 119/2014, actualizat 2018, privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor folosite pentru transport.

**- protecţia calității solului şi a subsolului:**

*- sursele de poluanţi pentru sol, subsol, ape freatice şi de adâncime;*

În cadrul execuției lucrărilor, cât și în exploatarea obiectivului propus, nu se vor folosi substanțe sau materiale care să poată fi considerate ca surse de poluanți pentru sol, subsol, ape freatice și de adâncime.

Totodată singura sursă care poate fi considerată ca sursă poluantă pentru sol și subsol sunt eventualele scurgeri accidentale de lichide (benzină, motorină, uleiuri, etc.) provenite de la echipamentele si utilajele implicate in lucrarile de la nivelul fronturilor de lucrari și a organizarii de santier.

În situația producerii unui accident în urma căruia rezultă scurgeri de carburanți pe carosabil, se recomandă îndepărtarea rapidă a urmărilor accidentului, astfel încât carburanții să nu ajungă pe sol, iar deșeurile rezultate în urma procesului de îndepărtare vor fi eliminate conform prevederilor legale în vigoare. Atât pentru perioada de execuție a lucrărilor, cât și pentru cea de operare, în cazul producerii unui accident se recomandă apelarea de urgență a autorităților responsabile cu eliminarea urmelor accidentului.

În perioada de execuție se vor respecta următoarele condiții pentru protecția solului și subsolului:

- interzicerea amplasării directe pe sol a materialelor de construcție și deșeurilor generate;

- depozitarea provizorie a pământului excavat pe suprafețe cât mai reduse;

- pământul decopertat va fi depozitat în condiții care să permită folosirea sa ulterioară; acesta se va utiliza la umplere după pozarea conductelor;

- alimentarea cu carburanți a utilajelor și mijloacelor de transport se va face de la stații de distribuție carburanți autorizate;

- interzicerea operațiilor de întreținere a mijloacelor auto și a utilajelor pe amplasamentul de realizare a proiectului;

- îndepărtarea cu grijă a stratului de sol vegetal și depozitarea în grămezi separate, în vederea reinstalării după reumplerea șanțurilor;

- transferul cât mai rapid al deșeurilor din zona de generare către zonele amenajate, evitându-se formarea de stocuri de deșeuri care ar putea genera fenomene de poluare a mediului sau care să prezinte riscuri asupra sănătății umane;

În perioada de funcționare:

- se va verifica periodic etanșeitatea și integritatea echipamentelor stației de epurare de pe amplasament și se va interveni prompt pentru remedierea eventualelor defecțiuni. Se va respecta regulamentul de exploatare și întreținere al stației de epurare.

- **protecția împotriva radiațiilor**: la realizarea proiectului nu vor fi utilizate materiale sau echipamente ce pot constitui surse de radiații.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția așezărilor umane și alte obiective de interes public:** investiția nu va prezenta un impact negativ asupra așezărilor umane, precum și a altor obiective de interes public.

*Măsuri de protecție:*

- pentru utilajele de lucru se vor stabili trasee care sa asigure cel mai simplu acces la santier, cu perturbari minime.

- se va asigura semnalizarea santierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează în zonă.

- după desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accidente.

**g) *riscurile pentru sănătatea umană* –**a fost obtinută Notificare Asistență de specialitate nr. ....... și Anexă Structură la Asistența de Specialitate nr. .........., emisă de DSPJ Brașov.

Se vor respecta, de asemenea, prevederile Ord. MS nr. 119/2014 privind aprobarea Normelor de igienă și sănatate publică privind mediul de viață al populației, actualizat 2018, cu modificările și completările ulterioare, precum și condițiile din Notificarea Asistență de Specialitate nr. ......., emisă de DSPJ Brașov.

Pentru proiectul "Continuare lucrări începute în baza AC nr. 25/05.09.2019 cu modificare de temă, cu păstrarea avizelor și acordurilor obținute prin CU nr. 23/06.09.2017, mai puțin pentru amplasamentul stației de epurare", a fost recomandată efectuarea evaluării impactului asupra sănătății populației.

Au fost recomandate următoarele:

Se consideră că obiectivul de investiție: **Continuare lucrări începute în baza AC nr. 25/05.09.2019 cu modificare de temă, cu păstrarea avizelor și acordurilor obținute prin CU nr. 23/06.09.2017, mai puțin pentru amplasamentul stației de epurare** poate avea un impact pozitiv din punct de vedere socio-economic și administrativ în zonă, iar eventualul impact negativ asupra sănătății populaţiei poate fi evitat prin respectarea condițiilor enumerate.

***2. Amplasarea proiectelor:*** terenul afectat de lucrări este amplasat înintravilanul comunei Vama Buzăului, satul Acriș, teren aparținând domeniului public al comunei, CF nr. 100024, nr. cad. 100024.

***a) utilizarea actuală și aprobată a terenurilor:*** folosința actuală a terenurilor pe care se va realiza obiectivul este următoarea: imobilul unde se va amplasa stația de epurare are categoria de folosință curți-construcții, intravilan, conform documentației de urbanism nr. 34090/1999, faza PUG comuna Vama Buzăului, aprobată cu HCL nr. 22/21.09.2000, valabilitate prelungită prin HCL nr. 147/29.11.2023 și conform Certificatului de urbanism nr. 35 din 16.04.2024, emis de Primăria Comunei Vama Buzăului.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

***c) capacitatea de absorbție a mediului natural, acordându-se o atenție specială următoarelor zone:***

***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) arii naturale protejate de interes național, comunitar, internațional –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogiologică –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populației –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul.

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecvența și reversibilitatea preconizate ale impactului –*** pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *-* nu este cazul;

***h) posibilitatea de reducere efectivă a impactului –*** nu este cazul.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul nu intră sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus intră sub incidenţa prevederilor art. 48 și intră pe art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodărire a Apelor nr. ..... din ....., de către ABA Buzău-Ialomița.

Se vor respecta condițiile impuse în Avizul de Gospodărire a Apelor nr....... din ......**,** emis de ABA Buzău-Ialomița, respectiv:

1. **Elaboratorul documentatiei tehnice isi asuma responsabilitatea exactitatii datelor si informatiilor cuprinse in prezentul proiect, conform Ordinului MAP 828/2019, Anexa 1. Cap. II. Procedura de emitere a avizului de gospodarire a apelor, art. 9 (6);**
2. Beneficiarul are obligaţia, conform Legii Apelor 107 din 1996, sã anunţe la S.G.A. Braşov data începerii lucrãrilor, cu cel puţin 10 zece zile înaintea începerii acestora.
3. Beneficiarul si proiectantul vor urmari indeaproape executarea lucrarilor prevazute in documentatia tehnica de fundamentare, beneficiarului revenindu-i obligatia sa anunte orice modificare fata de prevederile prezentului aviz.
4. Se vor respecta zonele de protectie a cursurilor de apa confom Legii Apelor nr. 107 din 1996, cu modificarile si completarile ulterioare - anexa nr. 2.
5. **Executia lucrarilor avizate nu va pune in pericol lucrarile existente in albiile si malurile cursurilor de apa precum si executia altor lucrari hidrotehnice necesare in viitor;**
6. Pe perioada de executie a lucrarilor, constructorul va permite in caz de necesitate accesul si interventia pentru executia unor lucrari sau actiuni necesare in caz de inundatii, poluari accidentale sau alte situatii specifice cursurilor de apa;
7. Pe toata durata de executie a lucrarilor de investitii, beneficiarul are obligatia sa asigure scurgerea libera a apelor si sa nu obtureze sectiunea de curgere;
8. In timpul executiei lucrarilor se interzice depozitarea materialelor de orice fel, a utilajelor sau a altor echipamente in albiile sau pe malurile cursurilor de apa, dupa terminarea programului de lucru;
9. Dupa terminarea lucrarilor, constructorul va salubriza si igieniza cursurile de apa de resturile materialelor ramase dupa finalizarea lucrarilor;
10. Orice avarie survenita la lucrari in timpul executiei sau exploatarii acestora, datorita viiturilor sau a altor evenimete independente de activitatea de intretinere si exploatare a lucrarilor hidrotehnice revine in sarcina constructorului;
11. Se vor lua masuri de prevenire a poluarii cursurilor de apa cu produse petroliere pe durata executiei lucrarilor;
12. Beneficiarul are obligatia conform Legii Apelor 107 din 1996 sa anunte in scris la S.G.A. Brasov data inceperii lucrarilor cu cel putin 10 zece zile inaintea inceperii acestora;
13. **La finalizarea investiției se va solicita autorizație de gospodărire a apelor, conform Ordinului nr. 3147/2023 al Ministrului Apelor și Pădurilor privind aprobarea procedurii de emitere a autorizațiilor de gospodărire a apelor.**

**Condițiile de realizare a proiectului:**

1. Se vor respecta prevederile OUG nr. 195/2005,privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se va respecta programul de lucru impus de Primaria Comunei Vama Buzăului în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;
15. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
16. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
    * utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
    * minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
    * se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
    * curățarea/spălarea vehiculelor care ies de pe șantier;
    * oprirea motoarelor tuturor vehiculelor aflate în staționare, în zona șantierului;
17. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împortiva poluării cu pulberi;
* Nivelul de zgomot se va încadra în limitele impuse de SR 10.009/2017;

1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile **OUG nr.195/2005** privind Protecția Mediului, aprobată cu modificări și completări prin **Legea nr. 265/2006**, cu modificările și completările ulterioare: -Art. 15 alin (2) lit a - *«Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;*

- Art. 21, alin.(4) ***”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de contatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizația de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit în situația prevăzută la alin. (3) se anexeaza și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esențiala D) igiena, sănătate și mediu înconjurator prevazută la art. 3 din Ordinul ministrului dezvoltării regionale și administrației publice nr. 2264/2018 sau dupa caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

-art. 18, alin. (13 ) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările și completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A.,**

**Liliana Cristina COPACEA**

**BIROU C.F.M.,**

**ÎNTOCMIT:**

**ÎNTOCMIT: Consilier Andreea BOGDAN**

**Consilier Adriana RĂILEANU**